
[bookmark: _Toc40213907]1. UVOD – PRAVNA OSNOVA PROGRAMA RADA

Odlukom Senata Sveučilišta u Splitu od 24. srpnja 2009. Sveučilište u Splitu osnovalo je Podružnicu - „Sveučilišni studijski centar za forenzične znanosti“. Dana 26. rujna 2011. novom Odlukom Senata Sveučilišta u Splitu promijenjen je naziv „Sveučilišnog studijskog centra za forenzične znanosti“ u „Sveučilišni odjel za forenzične znanosti“. Prema čl. 61. Statuta Sveučilišta u Splitu (u daljnjem tekstu Statut) sveučilišni odjel je znanstveno-nastavna, umjetničko-nastavna ili nastavna sastavnica. Isto tako čl. 61. st. 3. Statuta definira da je sveučilišni odjel podružnica Sveučilišta u skladu sa Zakonom o ustanovama. U st. 4. istog članka se utvrđuje da u pravnom prometu sudjeluje pod nazivom: Sveučilište u Splitu, Sveučilišni odjel za forenzične znanosti (u daljnjem tekstu: Sveučilišni odjel). Člankom 63. st. 1. je također utvrđeno da Sveučilišni odjel sudjeluje u izvedbi studijskih programa, razvija znanstveni, umjetnički i stručni rad u jednom znanstvenom polju ili interdisciplinarnom znanstvenom području te sudjeluje u izvedbi studija.
Člankom 65. st. 1. Statuta se utvrđuju tijela Sveučilišnog odjela i to:
· pročelnik i 
· stručno vijeće. 
Nadalje, Sveučilišni odjel može imati i druga tijela čiji su sastav, način osnivanja, djelokrug rada i ovlasti utvrđeni Statutom i Pravilnikom o radu i organizaciji Sveučilišnog odjela.
U st. 2. istog članka se utvrđuje da pročelnik predstavlja Sveučilišni odjel i rukovodi njegovim radom. 
U st. 3. istog članka se utvrđuje da za pročelnika može biti izabran nastavnik u znanstveno-nastavnom/umjetničko-nastavnom ili nastavnom zvanju, koji ima ugovor o radu na Sveučilišnom odjelu na neodređeno vrijeme, s najmanje polovinom punog radnog vremena. 
Izmjenama i dopunama Statuta na 26. sjednici Senata Sveučilišta u Splitu održanoj dana 30. lipnja 2016. dodaje se novi st. 4. u kojem se utvrđuje da za pročelnika može biti izabran i nastavnik u znanstveno-nastavnom/umjetničko-nastavnom ili nastavnom zvanju, koji ima ugovor o radu sa Sveučilištem i/ili sastavnicom Sveučilišta, a koji u slučaju izbora za pročelnika mora regulirati svoj radno-pravni status u skladu sa stavkom 3. čl. 65. Statuta najkasnije do trenutka stupanja na dužnost pročelnika, a u protivnom se postupak izbora pročelnika mora ponoviti.
U st. 5. istog članka se utvrđuje da pročelnika na prijedlog rektora bira stručno vijeće tajnim glasanjem, natpolovičnom većinom glasova svih članova stručnog vijeća prema uvjetima i u postupku koji se propisuje pravilnikom. 
U st. 6. istog članka se utvrđuje da predloženik za pročelnikapodnosi program rada za svoj mandat stručnom vijeću. 
U st. 7. istog članka se utvrđuje da Senat potvrđuje izbor pročelnika, na prijedlog rektora. 
U st. 8. istog članka se utvrđuje da u odnosu na pročelnika Sveučilišnog odjela na odgovarajući način se primjenjuju odredbe Zakona o znanstvenoj djelatnosti i visokom obrazovanju i Statuta koje se odnose na fakultet i umjetničku akademiju.
[bookmark: _Toc40213908]2. LJUDSKI POTENCIJALI, PROSTORI I OPREMA

[bookmark: _Toc40213909]2.1. Ljudski potencijali

Tijekom proteklih 10-tak godina svog postojanja Sveučilišni odjel se razvijao i kontinuirano rastao. Najbitniji potencijal Sveučilišnog odjela su studenti te njegovi zaposlenici. U radnom odnosu na 30. travnja2020. na Sveučilišnom odjelu bilo je 19 zaposlenika, od čega se njih 17 odnosi na nastavno, a dvoje na nenastavno osoblje. Među nastavnim osobljem Sveučilišni odjel ima jednog redovitog profesora u trajnom zvanju, jednog redovitog profesora,troje izvanrednih profesora, dvoje docenata, jednog poslijedoktoranda, osmero asistenata i jednog predavača. Nenastavno osoblje Sveučilišnog odjela čine tajnik Sveučilišnog odjelai voditeljica studentske referade.

U tijeku su aktivnosti vezane uz natječaj na Sveučilišnom odjelu za:
· jednog izvršitelja na radno mjesto u znanstveno-nastavnom zvanju izvanrednog profesora na Katedri za ekonomske i humanističke znanosti u forenzici, na neodređeno vrijeme u punom radnom vremenu
· jednog izvršitelja na radno mjesto i u znanstveno-nastavno zvanje docent, iz znanstvenog područja društvenih znanosti, znanstvenog polja pravo, na Katedri za pravne znanosti u forenzici.

Dodatnim zapošljavanjem nastavnog osobljabi se povećao udio zaposlenih na Sveučilišnom odjelu u strukturi ukupnog nastavnog osoblja angažiranog u izvedbi nastavnog procesa na našem diplomskom sveučilišnom studiju Forenzika.Posebno je značajno naglasiti da bi se pokretanjem preddiplomskogsveučilišnogstudija Forenzike pojavila dodatna potreba zapošljavanja nastavnog i nenastavnog osoblja, ali isto tako dodatno stvorio prostor za nastavno angažiranje asistenata koji nakon završetka doktorskog studija steknu znanstveno-nastavno zvanje.

U narednom programskom razdoblju bi se nastavilo s poticanjem znanstvenog i stručnog napredovanja odnosno usavršavanjazaposlenika Sveučilišnog odjela kao i studenata kroz već postojeće oblike edukacija, specijalizacija i sl., kao što su:
· sudjelovanje nastavnika, asistenata i studenata na domaćim i međunarodnim znanstvenim/stručnim skupovima
· razmjena nastavnog osoblja i studenata s prestižnim američkim sveučilištem Penn State University
· mobilnost nastavnika i studenata kroz ERASMUS program
· uključivanje nastavnika, asistenata i studenata u izradu znanstvenih, stručnih i sličnih projekata
· sudjelovanje nastavnika, asistenata i studenata u realizaciji ugovora o suradnji Sveučilišta u Splitu s nastavnim bazama
· specijalistički seminari/savjetovanja …

Posebna pozornost će biti usmjerena na što veće poticanje nastavnika, asistenata i studenata u realizaciji izdavačke djelatnosti Sveučilišnog odjela. Nadalje, uz već dokazano i profilirano znanstveno-nastavno osoblje takođerje vrlo značajno da se asistentima koji su već primljeni (ili će to biti) temeljem objavljenih natječaja omogućiupis na odgovarajućiposlijediplomski doktorski studij, a prema potrebama Sveučilišnog odjela.

[bookmark: _Toc40213910]2.2. Prostori i oprema

Kao što je poznato Sveučilišni odjel je u 2016. godini preselio iz prostora Sveučilišne knjižnice u Splitu, Ruđera Boškovića 31, u prostore „zgrade triju fakulteta“, Ruđera Boškovića 33. Ovim preseljenjemSveučilišni odjel je dobio nešto bolje uvjete za izvođenje nastave te rad nastavnog i nenastavnog osoblja, ali još uvijek nedovoljno zadovoljavajućeg. Dakle, dosadašnje potrebe za prostornim kapacitetima rješavane su u okviru postojećih mogućnosti u „zgradi triju fakulteta“. Nažalost, još uvijek ima više nastavnog osoblja u samo jednoj prostoriji (kabinetu), nedovoljno laboratorijskog prostora, nedovoljno potrebne opreme za izvođenje nastave i dr., a s rastom broja zaposlenika i studenata taj problem će dodatno narasti. Štoviše, s većim interesom za našim interdisciplinarnim studijskim programom, porast će i potreba za dodatnim prostorima (dvorane, laboratoriji, uredi za nastavno i nenastavno osoblje, …). Posebno se očekuje potreba za dodatnim prostorima i opremom nakon pokretanja preddiplomskogsveučilišnog studija koji bi se mogao realizirati na postojećoj lokacijiako dođe do prostornih promjena kod drugih sastavnica Sveučilišta u Splitu u „zgradi triju fakulteta“ za koje ima određenih najava ili na drugoj poželjnoj lokaciji. U svakom slučaju postoji puna potpora uprave našeg Sveučilišta u odgovarajućem rješavanju opisanih problema, a također i razumijevanje ostalih znanstveno-nastavnih sastavnica Sveučilišta.
U skladu s mogućnostima Sveučilišnog odjela obnavljat će se postojeća oprema te pribavljati nova kako bi se pratili tehnološki trendovi, osobito u dijelu opremanja laboratorija i ustrojavanja novih oblika izvođenja nastave (e-learning) pri čemu smo vidjeli, pogotovo u ovim kriznim vremenima, daje bez njihteško zamisliv suvremeni koncept njezinog izvođenja. 
[bookmark: _Toc40213911]3. NASTAVA I RAZVOJ NOVIH STUDIJA

[bookmark: _Toc40213912]3.1. Nastava

Jedna od važnih zadaća Sveučilišnog odjela je održavanja sadašnje kvalitete nastave kao i njezino unaprjeđenje. Navedene programske ciljeve je moguće ostvariti:

· unaprjeđenjem rada voditelja četiriju studijskih modula i svih katedri na Sveučilišnom odjelute po potrebi održavanjem njihovih češćih sastanaka
· unaprjeđenjem stupnja kontrole kvalitete nastave, analizom studentskih anketa i ispravljanjem uočenih nedostataka
· izmjenama i dopunama nastavnih planova prema potrebama tržišta rada i suvremenih standarda zanimanja, pri čemu je potrebno dovršiti proces izrade standarda zanimanja za one module u kojima je taj proces još u tijeku 
· većim sudjelovanjem nastavnika Sveučilišnog odjela u izvođenju Ljetne škole Sveučilišta u Splitu
· unaprjeđenjem stručne prakse studenata zadržavanjem postojeće i širenjem nastavne bazete zaključivanjem novih ugovora o suradnji Sveučilišta u Splitu s nastavnim bazama 
· unaprjeđenjem kvalitete diplomskih radova korištenjem zaključene suradnje Sveučilišta u Splitu s nastavnim bazama
· većim angažiranjem stručnih suradnika iz nastavnih baza kao komentora u izradi diplomskih radova 
· objavom izvrsnih diplomskih radova na mrežnim stranicama Sveučilišnog odjela
· dovršenjem procesa uvođenja e-learninga na hrvatskom jeziku i uvođenje e-learninga na engleskom jeziku
· daljnjem kadrovskom ekipiranju nastavnog osoblja prema razvojnim potrebama Sveučilišnog odjela posebno imajući u vidu pokretanje preddiplomskog studija
· povećanjem opterećenosti nastavnika Sveučilišnog odjela imajući u vidu ostvarivanje reakreditacijskih uvjeta o pokrivenosti minimalno 50 % norma odnosno kontakt sati djelatnicima Sveučilišnog odjela
· smanjivanjem vanjske suradnjeposebno za one vanjske suradnike čiji angažman znatnije financijski opterećuje poslovanje Sveučilišnog odjela pri čemu treba zadržati visoki stupanj kvalitete nastave 
· angažiranjempriznatih znanstvenika i stručnjaka iz Republike Hrvatske i inozemstva na svim studijskim modulima pri čemu treba voditi računa o racionalizaciji nastalih troškova 
· dovršenjem procesa izvođenja nastave na engleskom jeziku za inozemne studente.

[bookmark: _Toc40213913]3.2. Uvođenje preddiplomskog sveučilišnog studija

Uvođenje preddiplomskog sveučilišnog studija predstavlja najvažniji programski cilj u sljedećem mandatnom razdoblju izabranog pročelnika i ostalih članova uprave Sveučilišnog odjela kao i svih njegovih zaposlenika. Sam nastavni proces na diplomskom sveučilišnom studiju bi na ovaj način dobio svoju preddiplomsku osnovicu, a čime bi se ujedno olakšao upis studenata s preddiplomske na diplomsku razinu, omogućilo stjecanje odgovarajućeg studijskog predznanja studenata za diplomsku razinu, otvorila nova radna mjesta i dr.
Uvođenje preddiplomskog sveučilišnog studija je složen proces koji zahtijeva sinergiju znanosti, struke, ali i potrebne logistike, pri čemu se pri pokretanju studija dodatno treba voditi i interesima potreba tržišta rada i širenja zainteresiranosti studenata za upisom. Donošenje odluke o uvođenju ovog studija koordiniratće se sa svim sastavnicama Sveučilišta u Splitu, posebno onima koje izvode slične ili srodne studijske programe. U tom smislu su započeti odgovarajući procesi na osnivanju preddiplomskog sveučilišnog studija pri čemu bi nespornu potporu aktualne uprave našega Sveučilišta svakako trebalo operacionalizirati na zadovoljstvo studenata i zaposlenika Sveučilišnog odjela

[bookmark: _Toc40213914]3.3. Unaprjeđenje rada diplomskog sveučilišnog studija

Potrebno je kontinuirano unaprjeđivati rad postojećih studijskih modula koji se izvode na diplomskom sveučilišnom studiju. U tom smislu je važno dovršiti započete procese koji se odnose na redefiniranje sadržaja i mogućih drugačijih naziva modula, a opet ponajprije radi zadovoljavanja potreba tržišta rada i širenja zainteresiranosti studenata za upisom tih modula. Potrebno jedodatno analizirati i uvjete koje pristupnici trebaju ispuniti prilikom upisa pojedinih studijskih modula diplomskog sveučilišnogstudija radi širenja „upisne osnovice“. U tom smislu se očekuju odgovarajuće inicijative sa svih modula, katedri odnosno svih zaposlenika što je sve moguće napraviti za unaprjeđenje rada diplomskog sveučilišnog studija s obzirom na to da svaki nastavnik najbolje zna područje svog znanstveno-nastavnog djelovanja, a kako bi to u konačnici dobilo i svoju realizaciju.

[bookmark: _Toc40213915]3.4. Uvođenje poslijediplomskog sveučilišnog studija

Uvođenjem poslijediplomskog sveučilišnog studija dobila bi se dodatna studijska vertikala na Sveučilišnom odjelu. Realizacijom ovog nivoa studiranja bi se postiglo više ciljeva kao što su: omogućavanje dodatnog znanstveno-stručnog usavršavanja zainteresiranih pojedinaca, stvaranje vlastitog znanstveno-nastavnog potencijala, podizanje referentnih vrijednosti Sveučilišnog odjela i dr.
Poslijediplomski sveučilišni studij bi se trebao realizirati kao doktorski studij pri čemu na Sveučilišnom odjelu postoji dio odgovarajućeg znanstveno-nastavnog osoblja za njegovu realizaciju, a u preostalom dijelu bi sudjelovali ugledni sveučilišni nastavnici ponajprije sa splitskog sveučilišta.Ako bi se ukazalo potrebitim, moguće je ustrojiti i poslijediplomski specijalistički studij kojim bi se usmjerilo zainteresirane pojedince na dodatnu izobrazbu iz pojedinih forenzičnih predmeta.
[bookmark: _Toc40213916]4. SUSTAV KVALITETE

U kontekstu kontinuiranog povećanja kvalitete interdisciplinarnog studijskog programa Forenzika na Sveučilišnom odjelu potrebno je:
· poraditi na novoj strategiji i viziji rada Sveučilišnog odjela
· postupati po Akcijskom planu Sveučilišnog odjela te ga po potrebi nadopunjavati i mijenjati
· unaprjeđivati sustav osiguravanja kvalitete
· primijeniti preporuke za unaprjeđenje kvalitete iz ranije provedenog vrednovanja Sveučilišnog odjela
· primijeniti i po potrebi unaprijediti sustav koji podupire akademski integritet i slobode, sprječava sve oblike neetičnog ponašanja, netolerancije i diskriminacije
· kontinuirano pratiti i po potrebi unaprijediti sustav osiguravanja dostupnosti informacija o važnim aspektima aktivnosti Sveučilišnog odjela (nastavnoj, znanstvenoj i društvenoj ulozi)
· raditi na poticanju razvoja društvene uloge Sveučilišnog odjela u novim aktualnim okolnostima (pandemije i sl.)
· dodatno popularizirati forenzične znanosti u javnosti
· [bookmark: _Hlk38910090]dodatno unaprjeđivati kvalitetu nastavnog procesa posebno u održavanju „on-line nastave“
· dodatno raditi na programu cjeloživotnog učenja – razlikovnog modula putem „on-line nastave“
· kontinuirano raditi na podizanju kvalitete znanstveno-istraživačkog rada nastavnika
· podizati kvalitetu studentskog standarda.
[bookmark: _Toc40213917]5. AKTIVNOSTI U VEZI UPISA U REGISTAR HRVATSKOG KVALIFIKACIJSKOG OKVIRA

Sukladno Zakonu o Hrvatskom kvalifikacijskom okviru (Narodne novine, broj 22/13 i 41/16) te Pravilniku o Registru Hrvatskog kvalifikacijskog okvira (Narodne novine, broj 62/2014), Registar Hrvatskog kvalifikacijskog okvira (u daljnjem tekstu: Registar) sastoji se od tri podregistra: Podregistra standarda zanimanja, Podregistra standarda kvalifikacija i Podregistra skupova ishoda učenja.
[bookmark: _Toc40213918]5.1. Upis u Podregistar standarda zanimanja

Sukladno studijskim modulima koji se izvode na diplomskom sveučilišnom studiju Forenzika (Modul I: Istraživanje mjesta događaja; Modul II: Forenzična kemija i molekularna biologija; Modul III: Forenzika i nacionalne sigurnosti i Modul IV: Financijsko-računovodstvena forenzika) upisse odnosi na sljedeće standarde zanimanja:
· forenzični istražitelj mjesta događaja (Modul I)
· forenzični biolog i genetičar Modul II)
· forenzičar za korporativnu i informacijsku sigurnost (Modul III)
· financijsko-računovodstveni forenzičar (Modul IV).
Na Sveučilišnom odjelu se odvijaju odgovarajuće aktivnosti na izradi standarda zanimanja pri čemu navedeni proces nije u potpunosti dovršen. Odgovarajuća sektorska vijeća su za pojedine standarde zanimanja već dala svoja (pozitivna) mišljenja te je izvršen upis tih standarda zanimanja pri čemu je potrebno dovršiti navedeni proces tako da neke stručne radne skupine na drugom i trećem modulu obave sve potrebne radnje kako bi se moglo pristupiti upisu preostalih standarda zanimanja u Podregistar standarda zanimanja. 

[bookmark: _Toc40213919]5.2. Upis u Podregistar standarda kvalifikacijai Podregistar skupova ishoda učenja

Tijekom narednog programskog razdoblja potrebno je nakon procesa upisa u Podregistar standarda zanimanja, dovršiti proces upisa u Podregistar standarda kvalifikacija koji sadržava: standarde kvalifikacija, programe za stjecanje kvalifikacija i popis ovlaštenih pravnih osoba za dodjelu isprave o stečenoj kvalifikaciji i Podregistar skupova ishoda učenja (koji sadržava skupove ishoda učenja, programe za stjecanje i vrednovanje skupova ishoda učenja, programe za vrednovanje skupova ishoda učenja i popis ovlaštenih pravnih i fizičkih osoba za dodjelu potvrde o stečenim skupovima ishoda učenja).
[bookmark: _Toc40213920]6. ZNANSTVENA, STRUČNA I IZDAVAČKA DJELATNOST

[bookmark: _Toc40213921]6.1. Znanstvena djelatnost

Jačanje znanstvene djelatnosti Sveučilišnog odjela u narednom programskom razdoblju će se ostvariti:
· održavanjem postojeće i novom međunarodnom znanstvenom suradnjom kroz potpisivanje ugovora o znanstvenoj suradnji
· jačanjem poticanja mobilnosti nastavnika i studenata te nenastavnog osoblja unaprjeđenjem studentske prakse i projekata
· povećanjem kvalitete i kvantitete znanstveno-istraživačkog rada kroz međunarodne projekte, međunarodne znanstvene konferencije, znanstvene publikacije radionice iz područja forenzičnih znanosti, razvijanjem centara izvrsnosti
· većim uključivanjem renomiranih domaćih i stranih nastavnika u nastavni proces 
· jačanjem popularizacije forenzičnih znanosti kroz festivale znanosti, smotre, znanstvene tribine, medijskom promocijom vrijednih znanstvenih radova i dr.
· poticanjem studentske znanstvene i stručne djelatnosti, podržavanjem njihovih udruga, uključivanjem u projekte popularizacije znanosti, izrade znanstvenih radova u koautorstvu s nastavnikom
· odgovarajućim valoriziranjem znanstvene izvrsnosti na Sveučilišnom odjelu
· poticanjem nastavnika za sudjelovanjem u organizacijskim odborima međunarodnih znanstvenih skupova
· sudjelovanjem nastavnika i studenata Sveučilišnog odjela u organizaciji i suorganizaciji (međunarodnih) znanstvenih/stručnih skupova
· nastavkom rada na opremanju znanstveno-nastavnih laboratorija 
· poticanjem nastavnika na članstvo u znanstvenim i stručnim institucijama
· poticanjem znanstvenih i stručnih projekata i uključivanjem nastavnika, asistenata i studenata u njihovu realizaciju 
· većim uključivanjem renomiranih domaćih i stranih nastavnika u proces mentoriranja studenata i asistenata
· poticanjem postdoktorskog usavršavanja
· ostvarivanjemsuradnje s međunarodnim udrugama te poticanjemnastavnika na članstvo u znanstvenim i stručnim institucijama 
· pokretanjem izdavanja znanstveno-stručnog časopisa „Forenzika“ koji bi imao interdisciplinarni karakter i bio uvršten u kvalitetne znanstvene baze, omogućio bi se dodatni kvalitetni okvir za znanstveno-istraživački rad.

[bookmark: _Toc40213922]6.2. Stručna djelatnost

S obzirom na interdisciplinarni studijski program, veći broj vrlo značajnih znanstvenika i stručnjaka različitih profila već sudjeluje u izvođenju nastave na Sveučilišnom odjelu te će se s tom praksom nastaviti nadalje. Sveučilišni odjel će se otvarati prema gospodarskim subjektima i pružati usluge te tako dodatno obavljatisvoju društveno korisnu ulogu. Također će se poticati sudjelovanje i (su)organiziranje specijalističkih seminara i savjetovanja.

[bookmark: _Toc40213923]6.3. Izdavačka djelatnost

Poticanje izdavačke djelatnosti je jedna od bitnih smjernica rada u narednom programskom razdoblju. U tom smislu je potrebito motivirati nastavnike, ali i asistente te izvrsne studente da publiciraju svoje znanstvene radove, udžbenike, priručnike i dr. pri čemu će se najbolji rezultati nagraditi odgovarajućim priznanjima. Posebno je značajno izdavati one nastavne materijale koji su povezani s izvođenjem nastave na Sveučilišnom odjelu kako bi se studentima olakšao pristup potrebnim znanjima za savladavanje gradiva i uspješan završetak studija. Pokretanjem znanstvenog časopisa „Forenzika“ koji bi imao interdisciplinarni karakter i bio uvršten u kvalitetne znanstvene baze, značajno bise pridonijelo ugledu Sveučilišnog odjela i unaprijedilo okvir izdavačke djelatnosti.
[bookmark: _Toc40213924]7. STUDENTI I STUDENTSKI STANDARD

Sveučilišni odjel će u narednom programskom razdoblju posebnu pozornost posvećivati studentima. Osposobljavanje studenata za tržište rada, kroz što kvalitetniji nastavni proces, bit će i dalje glavna briga svih zaposlenih na Sveučilišnom odjelu. Kroz unaprjeđivanje suradnje s nastavnim bazama taj se ključni cilj može još kvalitetnije ostvarivati. Neposrednu komunikaciju studenata s upravom Sveučilišnog odjela je potrebito redovno održavati u mjesečnim, a po potrebi i češćim razdobljima. Posebnu čestu komunikaciju uprava Sveučilišnog odjela treba ostvarivati s predstavnicima Studentskog zbora. Dodatnu pozornost treba posvetiti studentima s invaliditetom i njihovim specifičnim potrebama kako bi im se omogućilo normalno studiranje kao i svim drugim studentima. 
[bookmark: _Toc40213925]8. ŠPORT I REKREACIJA

Sveučilišni odjel će u narednom programskom razdoblju i nadalje podržavati različite oblike športa i rekreacije studenata, nastavnog i nenastavnog osoblja. S obzirom na to da Sveučilišni odjel nema vlastitih prostora za rekreaciju, osigurat će se dovoljan broj termina u dvoranama, bazenima, teretanama i sl. Aktivnim športašima će se omogućiti sudjelovanje na natjecanjima, a posebno će se poticati rekreativno bavljenje športom i sudjelovanje na sveučilišnim i drugim natjecanjima.
[bookmark: _Toc40213926]9. FINANCIJSKOPOSLOVANJESVEUČILIŠNOG ODJELA

Financijsko poslovanje Sveučilišnog odjela temeljit će se na racionalnom trošenju planiranih sredstava za servisiranje svojih aktivnosti posebno sagledavajući okolnosti uslijed nastale virusne pandemije koja će ostaviti značajne posljedice na hrvatsko gospodarstvo i punjenje državnog proračuna što onda ima u konačnici negativan utjecaj na financiranje pojedinih sveučilišnih aktivnosti. Sveučilišni odjel je već smanjio troškove vanjske suradnje te će se s tom praksom nastaviti i u budućnosti posebno sagledavajući činjenicu da je kvalitetno ekipiran za realizaciju studijskih programa. Istovremeno će se iznimno paziti da smanjenje vanjske suradnje ne bi utjecalo na snižavanje kvalitete nastavnog procesa. S druge strane će se poticati suradnja Sveučilišnog odjela s gospodarstvom i državnim (javnim) tijelima u cilju povećanja prihoda Sveučilišnog odjela.
[bookmark: _Toc40213927]10. ZAKLJUČAK

Program rada za sljedeće mandatno razdoblje sačinjen je sagledavajući objektivno postojeće stanje na Sveučilišnom odjelu te u skladu s kriterijima i postupcima koji se primjenjuju pri vrednovanju visokih učilišta. Programske aktivnosti su ponajprije usmjerene ostvarivanju što boljegstandarda studiranja i omogućavanje zadovoljenja studentskih potreba kao i usklađenost sa zahtjevima tržištem rada. Nadalje, ovim programom se također potencira daljnje stručno i znanstveno usavršavanje studenata i nastavnika Sveučilišnog odjela posebno kroz njegovu znanstvenu i stručnu djelatnost.
Programske smjernice rada Sveučilišnog odjela se tijekom narednog mandatnog razdoblja mogu unaprjeđivati izmjenama i dopunama pri čemu se svaka dobronamjerna sugestija i kritika treba vrednovati na zadovoljstvo studenata, nastavnog i nenastavnog osoblja. Kombinacija iskustva i mladosti jamči budućnost Sveučilišnog odjela, a društvena potreba za forenzičarima različitih profila je dodatni ponder za njegov rast i razvoj. Na kraju se naglašava uključivost pročelnika i uprave Sveučilišnog odjela prema studentima i zaposlenicima i spremnost na dijalog u cilju realizacije planiranog programa.
__________________________

